Rosemonde Ahou de Saintange

Rosemonde Ahou de Saintange, jaiotzez Valérie Raymonde Roullard Séchaud (Massongy, 1934ko irailaren 6a - Contamina-sur-Arve, 2020ko apirilaren 15a) frantziar idazlea zen. Hainbat lanen egilea da, besteak beste, eleberriak eta ipuin-bildumak.

 Bizitza 
Rosemonde Ahou de Saintangeren aita laboraria zen, eta sei haurride ziren. Bere herriko lehen hezkuntzan egin zuen eskolako ibilbidea. Ondoren, Pigier eskolan ikasi zuen Thonon-les-Bainsen, eta esteno-daktilo diploma lortu zuen. 

 Lan ibilbidea 
1961ean, Boli Kostara joan zen 30 bat urterako bizitzera, Aboissora hain zuzen ere, eta han okindegi industrial bat izan zuen senarrarekin batera.

Bere lehen idazkiak 20 urte inguru zituenean idatzi zituen: bere inguruko neska gazteek muntatutako opereta bat idatzi zuen. Baina 1986an jarri zen serio idazketan, haren ustez «distraitzeko eta burua okupatzeko».

Rosemondek 1989an argitaratutako Sang et larmes d’Afrique (Afrikako odola eta malkoak) lehen eleberria eskaini zion Véronique alabari. Urte berean, Les enfants perdus (Haur galduak) argitaratu zuen, ipuin-bilduma. 1990ean, bi polizia-ipuin atera zituen, L’inspecteur Koffikan (Koffikan inspektorea) izenburupean. Zazpi urte geroago, hau da, 1997an, Le Makoré eta La Bru eleberriak argitaratu zituen. 1998an, Les enfants du soleil (Eguzkiaren seme-alabak) argitaratu zuen, eta, 2002an, Le thé des hommes (Gizonen tea). 2003an argitaratu zuen azken lana, Les enfants de Alizés (Alisio-haurrak).

Bere azalpenen arabera, Rosemonde Ahou de Saintange izengoitia eman zion bere buruari, izan ere: lehenik, «Rosemonde» zen txikitan bere marrazkiak sinatzeko erabiltzen zuen izena; bigarrenik, «Ahou», ostegun batean jaio zelako eta bera bizi izan zen Boli Kostako eskualdean, horrela esaten zaio ostegunari; azkenik, «de Saintange», izena gustatu zitzaiolako eta "S"-ak bere emazte izenaren lehen letra gogorarazten ziolako.

2020ko apirilaren 15ean hil zen, Savoia Garaiko Contamine-sur-Arven. 

 Lanak 

 Eleberriak 

 Sang et larmes d'Afrique, La Pensée Universelle, 1989

 Le Makoré, L'Epine-aux-Bois, 1997

 La Bru Abaca, L'Épine-aux-Bois, 1997

 Le thé des hommes, Editions des Ecrivains, 2002

 Ipuinak 

 Les enfants perdus, La Pensée Universelle, 1989
 L'inspecteur Koffikan, La Pensée Universelle, 1990
 Les enfants du soleil, L'Epine-aux-Bois, 1998

 Les enfants des Alizés, Editions des Ecrivains, 2003

 Erreferentziak 

 Kanpo estekak 

Kategoria:Wikipedia:Autoritate kontrola duten artikuluak
Kategoria:XX. mendeko emakume idazleak
Kategoria:XX. mendeko Frantziako idazleak
Kategoria:Emakume eleberrigileak
Kategoria:Frantziako eleberrigileak
Kategoria:Frantziako ipuingileak
Kategoria:Emakume ipuingileak
Kategoria:Frantsesezko idazleak